
sa rebolusyonaryong pagbabagsak 


sa mga nagsasamantalang uri 
at buong naghaharing sistema 


ng mga manggagawa, magsasaka at manggaga- malaking panginoong maylupa at burges kumprador 


Te” dekada nang nakatanim ang poot sa dibdib dinaranas na kaapihan at pagsasamantala sa kamay ng 


wang bukid sa Hacienda Luisita at Central Azuca- na angkang Cojuangco. 


rera de Tarlac. Bunga ito ng ilang dekada na nilang Masidhing makauring galit ang sumasaklot sa 

kalooban ng mga 
biktima ng mala- 
gim na masaker 
sa Hacienda Lui- 
sita. Abot-langit 
ang kanilang 
pagsigaw ng ka- 
tarungan sa wa- 
lang awang pa- 
mamaril ng mga 
pasistang tropa 
sa welga at de- 
monstrasyon ng 
mga manggaga- 
wa at manggaga- 
wang bukid sa 
Central Azucarera 
de Tarlac at pag- 
masaker sa aabot 
sa 14 na magsa- 
saka at mangga- 
gawang bukid 


Mga tampok sa Sigaw sa Hacienda Ika-40 anibersaryo Bukas na liham ni Ka 
Luisita ng KM Roger sa mga sundalo 


isyung ito... PAHINA 3 PAHINA 5-8 | at pulis 


PAHINA 9 


nitong Nobyembre 16. 

Ang Hacienda Luisita ay lara- 
wan ng di mapasusubaliang kawa- 
lang-hustisya. Habang nakatira sa 
magarang mansyon at nasusunod 
lahat ng luho ng pamilyang Co- 
juangco, ang mga magsasaka at 
manggagawang bukid na naglili- 
nang at nagpapayaman ng lupa ay 
nagsisiksikan sa maliliit na ba- 
rungbarong at nagtitiis sa kaka- 
rampot na sahod. Sa patuloy na 
pagpapalit-gamit ng lupa sa loob 
ng asyenda, ni hindi sila nakasisi- 
guro na ang maliliit na loteng ki- 
natitirikan ng kanilang mga dam- 
pa ay mananatili pa sa kanila. 

Di hamak na mas maalwan ang 
buhay ng mga kabayo ni Peping 
Cojuangco na nakatira sa mga 
kwadrang de-aircon. Sa katunayan, 
di hamak na mas malaki ang hala- 
ga ng pampaligong shampoo ng 
mga kabayong ito kumpara sa 
P9.50 take-home pay bawat araw 
ng mga manggagawang bukid sa 
asyenda. 

Ito ang kamuhi-muhing kala- 
gayan na ninais panatilihin ng 
mga Cojuangco nang balangkasin 
nila ang pakanang stock distribu- 
tion option o SDO noong 1987. 
Ang SDO ay isang iskema upang 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


samantalahin ang mga butas ng 
Comprehensive Agrarian Reform 
Law (CARL) na pinasimulan ng re- 
aksyunaryong rehimen ni Corazon 
Cojuangco Aquino, isa sa mga 
nagmamay-ari ng Hacienda Luisi- 
ta. Sa pamamagitan nito, ang as- 
yenda ay hindi napailalim sa re- 
porma sa lupa. Ang malabnaw at 
huwad na ngang 


CARL ay lalo 
pang pinalab- 
naw at gina- 
wang katawa- 


tawa ng paka- 
nang pagpapa- 
mudmod ng mga 
walang hala- 
gang sapi sa 
mga magsasaka 
at pagpapalabas 
na kabilang sila 
sa mga nagma- 
may-ari sa as- 
yenda. 

Kung noon ay malinaw na ang 
pagtatanggol ng estado sa maka- 
uring paghahari ng mga pangino- 
ong maylupa at burges kumprador, 
lalo itong tumambad sa masaker 
sa Luisita nang lantarang gamitin 
ng estado ang mga armadong 
pwersa nito para dahasin at duru- 

Ang nabuong makauring 
poot sa dibdib 
di lamang 
ng mga magsasaka 
at manggagawang 
bukid sa Hacienda 
Luisita kundi 
sa buong kapuluan 
ay nararapat ituon 
sa rebolusyonaryong 
pagbabagsak sa buong 
naghaharing sistema. 


gin ang makatarungang pagkilos 
ng mga magsasaka at manggaga- 
wang bukid sa asyenda. Bago ito, 
walang kaabug-abog na ipinatigil 
ng estado ang welga sa asyenda, 
sa pamamagitan ng isang kautu- 
san mula sa Department of Labor 
and Employment. Katumbas ito ng 
pag-uutos sa mga manggagawa na 
isuko ang kani- 
lang laban at 
maging sunud- 
sunuran sa anu- 
mang naisin ng 
mga Cojuangco. 

Muling pi- 
natunayan ng 
masaker sa Lui- 
sita na kailan- 
man ay hindi 
kusang bibiti- 
wan ng mga 
nagsasamanta- 
lang naghaha- 
ring uring ma- 
laking panginoong maylupa at ma- 
laking burges kumprador ang ha- 
wak nilang poder at pribilehiyo: 
na ang estado at mga galamay 
nito ay pawang mga kasangkapan 
ng mga naghaharing uri at hindi 
kaibigan kundi kaaway ng uring 
manggagawa at magsasaka, at na 
lantarang dahas ang tugon ng 
estado at naghaharing uri sa ma- 
mamayang ayaw nang magpalin- 
lang. 

Sa paggamit ng kontra-rebolu- 
syonaryong armadong karahasan, 
tuwirang inuudyukan ng reaksyu- 
naryong estado ang mamamayan 
na isulong at paigtingin ang kani- 
lang armadong rebolusyonaryong 
paglaban. 

Ang nabuong makauring poot 
sa dibdib di lamang ng mga mag- 
sasaka at manggagawang bukid 
sa Hacienda Luisita kundi sa bu- 
ong kapuluan ay nararapat ituon 
sa rebolusyonaryong pagbabag- 
sak sa kanilang mga kaaway sa 
uri at sa buong naghaharing sis- 
tema. AB] 

Sigaw ng mga manggagawa sa Hacienda Luisita 


Di kami uurong 


i dahil namatayan, uurong na 
Der Katarungan para sa 

mga martir ng Hacienda Lui- 
sita. Ibasura ang stock distribution 
option (SDO), lupa para sa mga 
nagbubungkal. 

Ito ang isinisigaw ng mga 
manggagawa, magsasaka at mang- 
gagawang bukid ng Central Azuca- 
rera de Tarlac (CAT) noong Nobyem- 
bre 18 habang nagpuprusisyon pa- 
san-pasan ang mga kabaong ng 
mga biktima ng masaker sa Hacien- 
da Luisita. 

Abot-langit ang kanilang sigaw 
para sa katarungan para sa 14 na 
biktima ng masaker, kabilang ang 
dalawang paslit na edad 2 at 5. 
Mula sa pangunahing lansangan ng 
Tarlac City, nagmartsa ang 3,000 
manggagawa, magsasaka, mga ka- 
mag-anak ng mga biktima at mga 
kasapi ng mga militanteng organi- 
sasyon at ng partidong Bayan Mu- 
na, Anakpawis at Gabriela. Nagmar- 
tsa sila sa harap ng himpilan ng 
Northern Luzon Command (Nolcom) 
sa Barangay San Vicente bago tu- 
muloy sa tarangkahan ng asukarera 
at bawiin ang piketlayn doon. 


Welga sa CAT 
Ang masaker 
sa Hacienda 
Luisita ay 
despe- 

radong pagtatangkang buwagin 
ang welga ng mga manggagawang 
pinangunahan ng CAT Labor Union 
(CATLU) at ng United Luisita Work- 
ers Union (ULWU). Nagsimula ang 
welga noong Nobyembre 6. 

Makatarungan ang kahilingan 
ng mga manggagawa ng CAT. Kabi- 
lang dito ang kanilang kahilingang 
itaas ang sahod ng mga manggaga- 
wa at manggagawang bukid. Mas 
mababa pa sa minimum na sahod 
ang kinikita ng mga manggagawa 
sa CAT. Ipinaglalaban din nila ang 
pagbabalik sa trabaho ng 327 kasa- 
pi at upisyal ng ULWU na iligal na 
tinanggal sa trabaho nitong Nob- 
yembre. Isinisigaw din ng mga 
manggagawa ang pagbabasura sa 
mapanlinlang na stock distribution 
option at ang pagpapatupad sa tu- 
nay na reporma sa lupa. 

Bumagsak ang negosasyon sa 
pagitan ng mga manggagawa at ng 
maneydsment dahil sa pagbibingi- 
bingihan ng mga Cojuangco sa ka- 
hilingan ng mga manggagawa. Ito 
ang dahilan kung bakit puspusan 
ang determinasyon ng mga mang- 
gagawa na ipagpatuloy ang welga. 

Desperado ang mga Cojuangco 
na buwagin ang welga sa harap ng 
P5 milyon araw-araw na pagkalugi 
ng CAT dahil sa pagtigil o pagbagal 
ng operasyon nito. Gamit ang mga 
pulis, sundalo at mga bayarang ma- 
ton ng mga Cojuangco, apat na 
beses nang sinalakay ang piket- 
layn ng mga mang- 
gagawa mu- 

la nang 
magsi- 
mula ang 
welga. 

Noong Nobyembre 10, 
sa kahilingan ng mga Co- 
juangco, naglabas ang 
rehimeng Arroyo sa pa- 


mamagitan ng Department of La- 
bor and Employment ng kautusan 
para itigil ang welga. 


Masaker sa Hacienda Luisita 

Pagsapit ng Nobyembre 16, aa- 
bot sa isang libong armadong pulis 
at sundalo, dalawang armored per- 
sonnel carrier (APC) at ilang trak 
ng bombero ang sumalakay sa ba- 
rikada ng 6,000 manggagawa, 
manggawang bukid at kanilang 
mga tagasuporta sa compound ng 
Central Azucarera de Tarlac ban- 
dang 3:30 ng hapon. 

Ginamit ang dalawang APC 
upang wasakin ang Gate 1 ng asu- 
karera. Subalit nakapanindigan ang 
mga welgista at demonstrador. Sa 
pamamagitan ng mga sigaw at 
kapit-bisig na pagmamartsa, naita- 
boy nila ang mga pulis at sundalo. 

Tinirgas sila ng mga pasistang 
pulis at sundalo at binomba ng tu- 
big. Inagaw ng mga pulis at militar 
ang kontrol sa tarangkahan. Sa 
hangaring muling itindig ang kani- 
lang piketlayn, muling nag-organi- 
sa ang mga manggagawa at nag- 
martsa. Upang ganap na wasakin 
hindi lamang ang welga kundi ang 
paninindigan ng mga manggaga- 
wa, walang pakundangang pinag- 
bababaril ng mga sundalo at pulis 
ang di-armadong mga welgista. 

Ayon sa mga manggagawa, may 
mga isnayper na nakapwesto sa 
mga bubong ng pabrika at sa tubu- 
han. Pito sa mga welgista at de- 
monstrador ang kaagad tumimbu- 
wang. Matapos ang isang araw, 
umabot na sa 14 ang bilang ng na- 
matay. Posibleng madagdagan pa 
ang bilang ng mga nasawi dahil 
marami ang malubhang nasugatan. 

Tinugis ng mga pulis at sunda- 
lo ang mga nagpoprotesta hang- 
gang sa mga barungbarong ng mga 
manggagawang bukid sa loob ng 
plantasyon. 

Aabot sa 200 katao ang gina- 
gamot ngayon sa mga ospital ng 
lunsod. Bukod sa mga ito, may na- 

iulat pang mga nawawala. 

Umabot sa 111 welgista at tagasuporta 
nila ang inaresto at nakakulong sa Camp Maca- 
bulos, San Vicente, Tarlac. Kabilang dito ang 
dalawang menor de edad. Sila pa ang kinasu- 
han ng asolt, iligal na pagtitipon, sedisyon at 
panggugulo. 

Malamang na madagdagan pa ang mga ma- 
kukulong dahil hindi pa tapos ang operasyong 
militar, ayon sa Bayan Muna-Tarlac. Nagpapa- 
tuloy ang pagsosona ng mga militar sa mga 
barangay ng Mortico at La Paz kung saan 
kinakaladkad mula sa kanilang bahay ang mga 
lalaki at pinapalinya para arestuhin. 


Pagtuligsa ng mamamayan, 
paghuhugas-kamay ng rehimeng Arroyo 

Mariing tinutuligsa ng mamamayang Pilipi- 
no ang Hacienda Luisita Massacre. Iba't ibang 
mga sektor ang nagpahayag ng kanilang nag- 
uumapaw na galit laban sa sabwatang Co- 
juangco-Arroyo. 

Sa gitna ng pagdadalamhati, libu-libong 
mamamayan ang nagmartsa sa Tarlac. Sunud- 
sunod rin ang mga isinagawang demonstrasyon 
sa upisina ng mga Cojuangco sa Makati at sa 
bahay ni dating Pres. Corazon Cojuangco-Aqui- 
no, na kabilang sa mga may-ari ng asyenda. 

Sa tangkang maghugas ng kanilang mga 
duguang kamay at pagaanin ang kanilang res- 
ponsibilidad sa Masaker sa Hacienda Luisita, 
nagkokoro ngayon ang pamilyang Cojuangco, 
ang Malakanyang, Department of Labor at ang 
PNP at AFP. Sabay-sabay silang naghahabi ng 
mga kasinungalingan para palabasing armado 
ang mga demonstrador at sadyang may layu- 
ning magsimula ng kaguluhan. Malisyoso ni- 
lang pinalalaganap ang kasinungalingan na 
may mga mandirigma ng Bagong Hukbong 
Bayan na sumama sa demonstrasyon upang 
mang-upat sa mga manggagawa. 

Pinalalabas nilang may masamang 
intensyon ang libu-libong demonstrador mula 
sa iba't ibang prubinsya na nagtungo roon sa 
Tarlac upang magbigay ng suporta sa welga ng 
mga manggagawa ng CAT. 

Subalit mabibigo ang lahat ng pagtatang- 
ka nilang maghugas ng kamay. Sinlinaw ng 
sikat ng araw kung sino ang mga berdugong 
kumitil sa buhay ng mga manggagawa at kung 
sino ang nag-utos sa kanila. 

Sisingilin sila't pagbabayarin ng sambaya- 
nang Pilipino. ABI 

MGA ULAT KORESPONSAL È ; q] 


Depensiba sa Tarlac, 
naipihit tungong 
taktikal na tagumpay 


akapangibabaw ang mga Pulang mandirigma sa ila- 
Ni ng Nelson Mesina Command (NMC) ng Bagong 


Hukbong Bayan (BHB) sa isang depensiba sa Sityo 
Umangan, Barangay Balite, Pura, Tarlac. Naganap 
ZZN ang naturang labanan mula gabi ng Oktubre 10 
ATAY hanggang Oktubre 11. Ito'y sa kabila ng isang 
laking-brigadang pwersa ng Philippine Army, 
Philippine Air Force at Philippine 
~ National Police 
na nagkordon 
#0 at sumuyod 
sa walong ektaryang tubuhang pinagkukub- 
; 7 lihan ng BHB. Hinulugan ng mga kaaway 
ng mga bomba mula sa helikopter, ginamitan ng 
mga tangke, masinggan at dalawang sniffing dog ang mga 
Pulang mandirigma subalit nalusutan pa rin sila ng mga 
ito. 

Wala ni isang gerilyang namatay, nasugatan o nahuli sa 
malawakang operasyon. Sa kabilang banda, 14 ang nama- 
tay at marami ang nasugatan sa hanay ng reaksyunaryong 
kaaway. 

Mahusay na nagamit ng mga gerilya ang may kaliitang 
tubuhan para makapagdepensa at makapagmaniobra. Sa 
unang bugso pa lamang ng putukan, nabuwal na ang tat- 
long tropa ng Scout Rangers. Dahil sa maagang pagbagsak 
ng moral ng kaaway, mabilis na naagaw ng BHB ang ini- 
syatiba sa labanan. Makaraan ang 30 minuto, tinamaan at 
napatay ang kumander ng umaasolt na Scout Rangers. Bu- 
nga nito, lalong bumagsak ang diwa at kakayahang luma- 
ban ng militar. 

Pagdating ng gabi, nakapagmaniobra sa pag-atras tungo 
sa baseng gerilya ang mga kasapi ng BHB. Nagamit nilang 
dagdag na kober ang malakas na buhos ng ulan upang ma- 
kaalpas sa kordon ng kaaway. Sa kabilang banda, sumilong 
lamang ang mga bayarang tropa ng reaksyunaryong estado. 

Labis namang ikinagalit ng mamamayan ng Pura at 
mga karatig-lugar ang sapilitang pagpapabakwit sa kanila 
ng militar at ang iligal na pagpasok at panghahalughog ng 
mga sundalo at pulis sa kabahayan, pambobomba, paninira 
sa mga tubuhan at pagnanakaw ng pagkain. ABI 

(Halaw sa Himagsik, rebolusyonaryong pahayagan ng (Central 
Luzon) 

Tuluy-tuloy na binibigyang-sigla ng kabataan 


ang Partido at rebolusyonaryong kilusan 
A” hanay ng kabataan ang di natutuyong balon 


ng Partido Komunista at ng rebolusyonaryong 
kilusan ng sambayanang Pilipino. Araw-araw ay may 
sumisibol na bagong mga aktibista at komunistang 
nakahandang mag-alay ng kanilang talino, panahon, 
pawis at dugo sa paglilingkod sa mamamayan. 

Dahil sa walang tigil na pag-anib ng mga 
kabataan sa rebolusyonaryong kilusan, nakatitiyak 


ang Partido Komunista na palagian itong mananati- 
ling masigla, dinamiko, malakas at di kumukupas. 

Kaya nagagalak at nakikiisa ang PKP sa nalalapit 
na pagdiriwang ng ika-40 anibersaryo ng Kabataang 
Makabayan. Binibigyang-pansin sa isyung ito ng Ang 
Bayan ang mga tagumpay ng KM sa pag-oorganisa 
at pagpapakilos ng kabataang Pilipino sa landas ng 
armadong rebolusyon. 


40 taon ng Kabataang Makabayan 


a darating na Nobyembre 30, 
C iressirvana ang ika-40 ani- 

bersaryo ng Kabataang Maka- 
bayan (KM). Ipagdiriwang ang oka- 
syon sa gitna ng mga hamong laba- 
nan ang mga pahirap sa kabataan 
at mamamayan. 

Ayon kay Kasamang Andres 
Guerrero II, tagapagsalita ng KM, 
"Napakahalagang tungkulin ng 
buong pamunuan at kasapian ng 
KM ang pagpapasigla at pagpapala- 
wak ng pampulitikang edukasyon. 
Sa gitna ng krisis, higit na kaila- 
ngang masapol ang sistemang umi- 

iral at ang sagot sa krisis na ito." 

Itinatag ang KM noong 1964 sa 
YMCA Auditorium sa Maynila bilang 
pambansa-demokratikong organi- 
sasyon ng mga kabataan. Ang mga 
unang kasapi nito ay mga kabata- 


ang estudyante, manggagawa, 
magsasaka, maralitang lunsod at 
propesyunal. 


Matapos ang kongreso, itinatag 
ang maraming mga lokal na bala- 
ngay ng KM sa iba't ibang eskwela- 
han sa Manila-Rizal, Central Luzon 
at Southern Luzon. Ang mga bala- 
ngay na ito ay nagsilbing batayan 


para sa estratehikong pagpapala- 
wak at konsolidasyon ng KM sa 
kanayunan. Tumulong din ang mga 
kasapi ng KM sa pagbubuo ng mga 
militanteng unyon. 

Sa panahon ng 1965-1966, ini- 
lunsad ang mga kampanya at 
aksyong masa laban sa imperyalis- 
mong US, sa rehimeng Marcos at sa 
mga pahirap nito sa mamamayan. 
Pumutok ang mga paglaban sa bu- 
lok na sistema ng edukasyon. Kuma- 
lat sa buong bansa ang kilusang 
protesta ng mga estudyante noong 
1968-69. Maraming mga organisa- 
syon ang nakiisa sa KM sa 
pakikibaka para sa reporma sa 
eskwelahan. Kabilang ang mga 
kasapi ng KM sa mga unang 
nagboluntaryong sumapi sa 
BHB noong 1969 at nagpunya- 
gi sa pagsusulong ng armadong 
pakikibaka. 

Noong Enero hanggang 
Marso 1970, pinangunahan ng 
KM ang sunud-sunod at papa- 
laking mga demonstrasyon. Ito 
ang Sigwa ng Unang Kwarto na 
nilahukan ng puu-puong li- 
bong mga kabataan at ng 
kanilang mga progresibong or- 
ganisasyon. 

Matapos ipataw ang batas 
militar noong Setyembre 1972, 
binuwag ang ligal na pamban- 

sang istruktura ng KM. Sistematikong itina- 
laga ang mga lider at kasapi nito sa kanayu- 
nan upang gumampan ng gawaing masa sa 
hanay ng magsasaka at maging mga Pulang 
mandirigma ng BHB. Marami sa mga aktibis- 
ta ng KM ang tumulong at nanguna sa pag- 
sisimula ng mga larangang gerilya sa iba't 
ibang prubinsya sa buong bansa. 

Sa pamamagitan ng lihim na pagkilos, 
nagpatuloy ang KM sa mga gawain sa pag- 
oorganisa at propaganda sa kalunsuran, 
lalo na sa Metro Manila. Noong 1977 muling 
binuo ang lihim na pambansang istruktura 
ng KM. 

Noong dekada 1980, natangay ang KM 
sa agos ng paglihis ng buong rebolusyonar- 
yong kilusan. Sa isang panig, nalulong ito 
sa repormismo: sa kabilang panig, nabatak 
ito sa mga insureksyunistang pagkilos. No- 
ong ika-4 na kongreso ng KM, pinawi sa 
konstitusyon nito ang pagkilala sa pamu- 
muno ng Partido Komunista. Humina ang 
organisasyon. 

Nang ilunsad ng Partido ang Ikalawang 
Dakilang Kilusang Pagwawasto, mainit ang 
naging pagtugon dito ng rebolusyonaryong 
kilusang kabataan-estudyante at ng KM. 
Inilunsad ang mga pag-aaral sa mga bata- 
yang dokumento at mahigpit na tumalima 
sa panawagang magwasto. Muling lumawak 
ang kasapian ng KM. Muling nakapagtalaga 
ang KM ng mga aktibista sa kanayunan at 
signipikanteng bilang ng mga kadre't orga- 
nisador sa hanay ng rebolusyonaryong kilu- 
sang manggagawa. Naitatatag na ang mga 
balangay ng KM sa mga eskwelahan at ko- 
munidad. Nasa pusisyon ito ngayon para 
ibayong magpalakas at magpalawak ng or- 
ganisasyon. ABI 


Mga aral at tagumpay 

sa pagbubuo 

ng mga balangay 

ng Kabataang Makabayan 


na palakasin ang Kabataang Makabayan at ibayong 
pasiglahin ang rebolusyonaryong kilusang lihim sa hanay 
ng mga kabataan sa kalunsuran ang pagkakabuo at pagpapa- 
lakas ng mga balangay nito sa Metro Manila. Malaki ang ka- 
buluhan nito laluna sa harap ng malupit na pagpapahirap ng 


TI: sa mga tampok na tagumpay sa pagsisikap ng Partido 


Sundan sa “Mga aral...” sa pahina 7 


S: pamamagitan ng isang gabi 
ng mga pangkulturang pagta- 
tanghal, pormal na binuksan ang 
isang buwang pagdiriwang sa ika- 
40 taon ng KM. 


Sa pagbubukas na ito, inila- 
had ang mga partikular na tung- 
kulin ng KM at ang mga proyek- 
tong bahagi ng pagdiriwang ka- 
tulad ng red letter campaign (pa- 
mamahagi ng mga post card na 


naghihikayat sa mga kasapi at iba 
pang kabataan na sumampa sa 
Pulang hukbo) at red box campa- 
ign (pangangalap ng bala, damit, 
gamot at iba pang materyal na 
suporta para sa BHB). 

Nagkaroon din ng parehong 
mga pagbubukas sa iba't ibang 
erya. Sa mga pagtitipong ito, isi- 
nagawa ang film showing ng re- 
bolusyonaryo at progresibong 


mga dokumentaryo at pelikula, 
palitan ng mga karanasan, talaka- 
yang-buhay ng mga kasapi ng ba- 
langay at mga pangkulturang 
pagtatanghal. 

Sa diwa ng pagdiriwang sa 
anibersaryo, nagsagawa ng 
operasyon-pinta ang mga kasa- 
pi ng KM sa mga pangunahing 
kalye sa Metro Manila noong 
Oktubre. ABI 

rehimeng US-Arroyo sa mga kaba- 
taan at sa pangangailangang pus- 
pusan itong labanan. 

Mula 2003 ay nagpunyagi ang 
Partido sa ibayong pagsisinsin ng 
gawaing pag-oorganisa sa hanay 
ng kabataan at paglalatag ng orga- 
nisasyon sa mga paaralan at kala- 
pit na mga komunidad. Pagwawas- 
to ito sa nakaraang tahasang pag- 
bitaw sa tungkuling buuin ang 
mga organisasyong lihim sa hanay 
ng kabataan. Lumiit ang balon ng 
mga aktibistang maaaring marek- 
rut sa Partido o makatuwang nito 
sa paggampan ng mga rebolusyo- 
naryong gawain. 

Puspusang nagbalik-aral ang 
mga kadre ng Partido na nanga- 
ngasiwa sa sektor ng kabataan sa 
mga nakaraang paglalagom sa re- 
bolusyonaryong kilusang kabata- 
an-estudyante. Muli nilang pinag- 
aralan ang "Mahigpit Nating mga 
Tungkulin" at humalaw ng mga aral 
sa karanasan ng Partido sa pag- 
oorganisa ng mga manggagawa. 
Mula rito ay nagbalangkas sila ng 
isang gabay para sa hakbang-hak- 
bang na pag-oorganisa ng KM sa 
hanay ng mga estudyante at kaba- 
taan sa komunidad. 

Ang pagkakabuo ng KM-AB 

Ang Balangay Andres Bonifacio 
ng KM (KM-AB) ay kasalukuyang bi- 
nubuo ng ilandaang kasapi. Saklaw 
nito ang dalawang balangay sa an- 
tas kolehiyo at dalawa sa komuni- 
dad. Kumikilos ito sa isang pam- 
publikong unibersidad at ilampung 
komunidad ng maralitang lunsod. 

Naabot ng KM-AB ang mga ta- 
gumpay na ito sa loob ng dalawang 
taon ng pagkilos. Sa pangkalaha- 
tan, salik sa naturang mga tagum- 
pay ang sumusunod: 1) mahigpit 
na pagkakaisa sa pangangailangan, 
oryentasyon at mga tungkulin ng 
balangay ng KM: 2) kolektibong 
pagsubaybay at masusing pagta- 
tasa sa hakbang-hakbang na pag- 
tatayo at pagpapagana ng mga ba- 
langay: at 3) puspusan at malikha- 
ing pagpapatupad ng mga gawain 
at tungkulin sa bawat antas. 

Muling pinagtuunan ng pansin 
ang pagbubuo ng balangay ng KM 
sa unibersidad noong Abril 2003 
mula sa lambat ng mga lihim na se- 
lula na siyang binuo doon matapos 
iwanan ang pag-oorganisa ng KM 
noong 1997. Matapos ang ilang 
buwan, naitayo ang dalawang bala- 
ngay sa antas kolehiyo. Nagtasa, 
nag-aral, naghalal ng mga upisyal 
at nagplano ang mga ito. Sa sumu- 
nod na mga buwan, kumalat na 
parang apoy ang diwa ng organi- 
sasyon at naitayo ang dagdag na 
lima pang balangay sa iba pang 
mga kolehiyo at kalapit na ko- 
munidad. Nakatulong din ang 
mga kasapi ng KM sa pagtatayo 
ng mga balangay ng MAKIBAKA, 
rebolusyonaryong organisasyon 
ng kababaihan, at KASAMA 
(Katipunan ng mga Samahang 
Manggagawa). 

Tuluy-tuloy na ipinatupad 
ang mga tungkulin sa edukasyon 
at kolektibong hinarap at nilutas 
ang mga lumitaw na usapin at 
mga suliranin. Sa loob lamang 
ng ilang buwan, may ilan nang 
kasapi nito ang nagpasyang 


sumapi sa Bagong Hukbong Bayan. 
Susundan ito ng maraming iba pa 
sa mga susunod na panahon. 

Nagtasa at nagbuo ito ng mga 
resolusyon matapos ang isang 
taon. Kabilang sa mga resolusyon 
ang pagkakaisa sa mga termino 
(pagtawag ng mga grupong pang- 
organisa ng KM tungo sa Kolektiba 
ng KM [KKM] alinsunod sa "Mahig- 
pit nating Tungkulin"), pagbubuo 
ng mga KKM bilang rebolusyonar- 
yong bag-as sa mga hayag na orga- 
nisasyong masa, pagbubuo ng mga 
balangay sa bawat kolehiyo at pag- 
aayos ng pakat ng mga kasapi nito 
at pagsasaayos ng mga gawain sa 
maralitang komunidad kasabay ng 
pagpapatupad ng mga gawain sa 
loob ng unibersidad. Sa loob la- 
mang ng unang anim na buwan ng 
2004, nalampasan na nito ang ina- 
bot na tantos ng paglawak sa bu- 
ong 2003. 

Bilang isa sa mga balangay na 
nakapag-organisa sa komunidad, 
masusing pinag-aralan ang mga 
pamamaraan at estilo ng gawain 
dito. Itinayo nito ang mga hayag 
na organisasyong masa, naglunsad 
ng mga pakikibakang masa at ak- 
syong protesta at nasaksihan nito 
ang mabilis na paglawak ng organi- 
sasyon. Nitong Nobyembre 2004, 
ipinagdiwang ng KM-AB ang pagta- 
tayo ng isa pang balangay sa isang 
mayor na komunidad sa saklaw ni- 
to. 


KM sa komunidad 

Isa pang balangay ng KM na 
nakabase rin sa unibersidad ang 
nagtagumpay sa pagtatayo ng ba- 
langay sa isang malaking komuni- 
dad ng maralitang lunsod sa Metro 
Manila. Sa naturang komunidad, 
kabilang ang kabataan sa mga pa- 
milyang manggagawa, mala-mang- 
gagawa at magsasakang napalayas 
sa kanayunan noong mga dekada 
1970 at 1980. Dahil sa taas ng mga 
bayarin sa eskwelahan, karamihan 
sa kabataang ito ay hindi na naka- 

pag-aral. Marami sa kanila ang na- 
sasangkot sa mga gawing antiso- 
syal tulad ng pagtutulak at pagga- 
mit ng ipinagbabawal na gamot, 
pagnanakaw, prostitusyon, pagsapi 
sa mga gang at iba pa. 

Mabilis na nakaugnay ang mga 
aktibista ng KM sa kabataan sa ko- 
munidad sa pamamagitan ng pag- 
ugnay sa kanilang mga gang at iba 
pang organisasyon. Sa pag-ugnay 
nila, pinatampok ng mga aktibista 
sa pakikipagtalakayan ang maiinit 
na isyung malapit sa mga kabataan 
at mamamayan, kabilang ang isyu 
ng kawalan ng edukasyon, pagtaas 
ng presyo ng langis at disempleyo. 

Nagbuo sila ng isang ligal na 
organisasyon. Subalit hindi naging 
madali ang proseso ng pagkokon- 
solida sa mga kasapi. Pangunahing 
hamon ang pagtalikod sa mga 
gawing antisosyal. Mahabang pa- 
nahon ang ginugol sa unti-unting 
pagbabago sa pananaw at gawi ng 
mga kasapi. 

Ang iba pang kabataang nasa 
proseso ng pagpapanibagong-hu- 
bog ay nagpahayag ng suporta sa 
rebolusyonaryong kilusan. Ang 
mga abanteng kasapi na nagpun- 
yaging makapagpanibagong-hubog 
ay narekrut sa KM. 

Dahil sa rebolusyonaryong ka- 
sigasigan ng KM, nagawang luma- 
yo ng kabataan sa mga gawing an- 


tisosyal. Sa batayan ng mga pagka- 
kaisa sa mga demokratikong ha- 
ngarin ng kabataan at mamama- 
yan, ang dating magkakaaway na 
gang ay napakikilos sa iisang lan- 
das. 

Sa ngayon, mayroon itong ma- 
higit 300 aktibong kasapi. Dumara- 
mi rin ang mga kasaping handang 
tumungo sa kanayunan at tuluyang 
kumilos sa BHB. Ang iba naman ay 
puspusang sinasanay na mamuno 
sa gawain ng pag-oorganisa ng KM 
sa loob at labas ng kanilang mga 
komunidad. 


KM at KASAMA 

Bunga ng pagpupunyagi sa 
mga rebolusyonaryong tungkulin, 
nakatutulong ang KM sa pagtatayo 
ng mga balangay ng iba pang lihim 
na rebolusyonaryong organisa- 
syong masa. Isang magandang bu- 
nga nito ang pagtatayo ng isang 
balangay ng KASAMA sa isang ko- 
munidad. Mula 2001, kumilos ang 
ilang kasapi ng KM, pangunahin 
mula sa mga eskwelahan sa parti- 
kular na komunidad na ito. Naitayo 
ang mga kolektibo ng KM sa iba't 
ibang organisasyon at naitatag 
ang balangay ng KM sa lugar. Di 
naglaon, naging gawain ng KM ang 
pagbubuo ng KASAMA sa komuni- 
dad. 

Saklaw ng eryang kinikilusan 


ng KM ang 500 manininda (200 na 
nasa loob ng ipinatayong palengke 
kung saan mahal ang upa sa pwes- 
to at 300 sidewalk vendor). Karami- 
han sa kanila'y mga maralitang ku- 
lang na kulang ang kita sa pagti- 
tinda. 

Hunyo 2004 nang umpisahan 
ng KM ang pagrerekluta ng mga ka- 
sapi ng KASAMA sa hanay ng mga 
manininda. Dahil sa pagsulong ng 
lokal na kampanya laban sa wa- 
lang-habas na mga panghuhuli ng 
Metropolitan Manila Development 
Authority (MMDA), napukaw at na- 
pataas ang militansya ng mga ma- 
nininda. Naging madali ang pagre- 
rekluta ng mga kasapi ng KASAMA 
mula sa mga maninindang may 
mataas na kamulatan. 

Upang mapatatag ang lihim na 
organisasyon, tinitiyak ng KM ang 
masiglang mga pag-aaral sa hanay 
ng KASAMA. Intisa-isa nila ang 
mga pwesto ng mga manininda 
upang puspusan silang makapag- 
paliwanag tungkol sa mga isyu at 
makapagtanong tungkol sa mga 
problema ng masa at kanilang mga 
pananaw. Naging pleksible sila sa 
pagtatakda ng oras ng pag-aaral, 
mga konsultasyon at pulong. 

Dahil mabigat ang trabaho ng 
mga manininda, may kahirapang 
makapaghanap ng sapat na pana- 
hon upang magdaos ng mahabaang 
mga pag-aaral. Pinangingibabawan 
nila ito sa pamamagitan ng pagpu- 
tol ng mahahabang pag-aaral sa 
mas maiiksing kurso. Sa pamamagi- 
tan nito, ang mga kasapi ng 
KASAMA sa komunidad na ito ay na- 
kapagtapos ng pag-aaral sa MKLRP. 

Ang mga manininda naman ay 
nagbibigay ng suporta sa iba't 
ibang paraan sa balangay ng KM. 
Halimbawa, naging kalakaran na sa 
mga manininda ang pagbibigay sa 
mga kasapi ng KM ng mga gulay, 
isda at karne mula sa kanilang pa- 
ninda, bilang suporta sa mga rebo- 
lusyonaryong aktibista sa paggam- 
pan ng kanilang mga tungkulin. [EB 

Bukas na liham ni Ka Roger sa 
at pulis, pinalalaganap 


uling naglabas ng bukas na 
Mian sa mga karaniwang 

sundalo at pulis at naka- 
bababang upisyal ng Armed „~ 
Forces of the Philippines |, 
(AFP) at Philippine National @2---- 
Police (PNP) nitong Nobyem- W7) 
bre 13 si Gregorio "Ka Roger" N4 
Rosal, tagapagsalita ng Parti- NG 
do Komunista ng Pilipi- 
nas (PKP). Inilabas ang , 
liham na ito sa ha- 


rap ng malawak na Ni 
disgusto ng mga s fi 
karaniwang sun- 
dalo bunsod ng Ny 
mga iskandalo ng S% 
korapsyong kinasa- “ 
sangkutan ng matataas na heneral 


ng AFP. 
Kalakip ng liham ni Ka Roger 


ang "Sampung Punto ng Pagkilos 
ng mga Armadong Tauhan ng Reak- 
syunaryong Estado para sa Pagsu- 
solong ng Sariling Kagalingan 


" Ang panawagan sa pag- 
kilos na ito ay nagsisilbi ring 
gabay sa mga rebolusyonar- 
“GA. yong pwersa sa kanilang 
"IN .pagkilos sa hanay ng 
reaksyunaryong mili- 
tar at pulisya. 
Sa kanyang li- 
ham, inilinaw ni Ka 
Roger na korapsyon 


king dahilan sa li- 
kod ng maraming 
mga pahirap at pang-aapi na dina- 
ranas" ng karaniwang mga sundalo 
at pulis. Inihahalimbawa niya ang 


mga sundalo 


mga naaantalang sahod, mga kina- 
kaltas na benepisyo, kawalan ng 
maayos na pabahay, kulang at ma- 
babang uri ng kagamitan, expired na 
mga gamot na iniineksyon at ipina- 
painom sa mga sugatan at maysakit 
na sundalo at ibinubulsang pondo 
para sa pensyon na ilan lamang sa 
mga bunga ng korapsyon. 
Nanindigan si Ka Roger laban 
sa sinasabi ng ilang upisyal na ang 
kasalukuyang iskandalo sa korap- 
syon ay magreresulta sa paglilinis 
ng kalawang ng AFP. Aniya, hindi 
ito pwedeng mangyari dahil "ang 
kalawang ay nasa pinakaubod ng 
militar....at dahil ang korapsyon ng 
militar ay bahagi ng sagad-sa-bu- 
tong bulok na sistema na kanilang 


"pinakamala- 

10 punto ng pagkilos ng mga armadong tauhan 


ng reaksyunaryong estado 


To ng mga lihim at ligal na grupo sa loob 
ng AFP at PNP. Magbuklud-buklod batay sa 
magkakatulad na hinaing laban sa pang-aapi ng 
matataas na mga heneral ng militar at pulisya. 
Kumilos at ipaglaban ang mga demokratikong 
karapatan at kagalingan ng mga karaniwang 
sundalo at pulis kabilang ang karampatang sahod, 
pensyon, mahusay na serbisyong pangkalusugan, 
pabahay at iba pa. Ilantad at labanan ang korap- 
syon. 
Ao ang pag-unawa sa kalagayan ng AFP 
at buong organisasyong militar. Pag-aralan ang 
kasaysayan ng AFP bilang isang instrumentong 
inorganisa ng imperyalismong US upang supilin ang 
paglaban ng mamamayang Pilipino. 
Makipagkaisa sa pakikibaka ng sambayanang 
Pilipino. Suportahan ang mga pakikibaka ng 
bayan laban sa korapsyon, militarismo at dayuhang 
panghihimasok. 
Pag-aralan ang pambansa-demokratikong rebo- 
lusyonaryong programa ng National Democratic 

Front of the Philippines at programa ng Partido 
Komunista ng Pilipinas. 
O” ang mga iligal at anti-mamamayang 
utos ng inyong mga nakatataas na upisyal. 
Mangahas na ilantad at labanan ang mga paglabag 
sa karapatang-tao. 
Sagkaan ang mga operasyong militar laban sa 
mamamayan at mga rebolusyonaryong pwersa. 
Labanan ang bulag na pagpapasugod sa inyo sa 
digmaan. 
Umalis sa reaksyunaryong militar at mamuhay 
bilang karaniwang sibilyan. 
Lihim na makipag-ugnayan sa rebolusyonaryong 
kilusan. Isulong ang Kilusang Lt. Crispin 
Tagamolila sa loob ng AFP at PNP. 
1 QD sa rebolusyonaryong kilusan. 
Ang inyong mga suliranin, sa katuus-tu- 
usa'y nakaugnay sa mga suliranin ng sambaya- 
nang Pilipino at mapagpasyang malulutas la- 
mang sa pamamagitan ng rebolusyonaryong 
pagbabago. ABI 


Mga tagumpay ng sosyalistang rebolusyon at konstruksyon sa China ng 1949-1976 


Sagot sa krisis pang-ekonomya: 
Rebolusyon at sosyalistang konstruksyon 


(Ikalawang bahagi) 


lahad natin ngayon dito ang 
Jara aspeto ng ekonomya at 


lipunang Tsino noong 1949 
hanggang 1976 na nagpapatampok 
ng mga malaking pagsulong nito 
sa ilalim ng bandila ng sosyalismo 
noong 1949 hanggang 1976. Ma- 
tingkad na ipinakikita ng mga ito 
ang mga tagumpay na nakamit sa 
iba't ibang larangan matapos wa- 
kasan ang atrasadong malakolonyal 
at malapyudal na sistema. 

Transportasyon. Atrasado ang 
sistema ng transportasyon at ko- 
munikasyon sa malakolonyal at 

ipinagtatanggol at pinaghaharian 
ng malalaking burukrata kapitalis- 
ta na mangungurakot at manda- 
rambong." 

Subalit, wika ni Ka Roger, kahit 
bahagi ang karaniwang mga sun- 
dalo at pulis ng makinaryang pa- 
ngunahing nagtatanggol sa nagha- 
haring bulok at mapang-aping sis- 

malapyudal na China. Kulang na 
kulang ang mga riles at mga 
kalsada upang maabot ang iba't 
ibang sulok ng napakalawak na 
bansa. Pagsapit ng 1949, mahigit 
kalahati ng mga riles at kalsada ay 
hindi halos magamit dahil sa 
pagkasira. Napakalimitado rin ng 
sistema ng transportasyon sa mga 
ilog at dagat. Halos walang siste- 
ma ng transportasyon sa himpapa- 
wid. Maging ang ilang malalaking 
syudad ay walang mga paliparan. 

Sa pagtatatag ng demokrati- 
kong gubyernong bayan, mabilis 


Tulay ng Yangzi River 


tema, sila man ay inaapi at pinahi- 
hirapan nito. 

Makatarungan, ani Ka Roger, 
ang paglulunsad ng aksyon ng mga 
sundalo at pulis para igiit ang ka- 
nilang mga demokratikong kahili- 
ngan. Subalit pinaalalahanan niya 
sila na anumang anyo ng pagpapa- 
hayag ng mga hinaing ay malupit 
na sinusupil sa loob ng militar at 
pulisya. Pinayuhan niya silang ma- 


na kinumpuni ng mamamayang 
Tsino ang mga riles. Pagsapit ng 
1973, ang kabuuang haba ng mga 
riles ay ilang ulit na mas malaki 
kumpara sa iniwan ng mga reaksyu- 
naryo noong 1949. Ang mga ito'y 
lumagos sa daan-daang matataas 
na bundok at tumawid sa malala- 
wak na ilog. Pinagdugtong nito 
ang mga prubinsya at rehiyong 
dating hindi magkakaugnay. Kabi- 
lang dito ang paglalatag ng mga 
riles na nagdugtong sa hilagang- 
kanluran at timog-kanlurang China 
sa iba pang mga sentro ng bansa. 

Hanggang 1949, wala ni isang 
tulay na tumatawid sa Yangzi River, 
isang 5,800 kilometrong ilog na 
halos humahati sa buong China 
mula sa mga bundok sa timog-kan- 
luran hanggang sa timog-silangan. 
Pagsapit ng 1973, ang Yangzi ay 
tinatawid na ng apat na malalaking 
tulay. Nakapagtayo naman ng 10 
riles at mahigit 20 tulay sa Yellow 
River na dati ay tinatawid lamang 
ng dalawang riles. 

Lalong malaking tagumpay ang 
natamo sa paglalatag ng mga hay- 
wey. Sa katapusan ng 1973, ang 


kabuuang haba ng mga kalsada ay 

ging malikhain sa paglulunsad ng 
protesta. Hinikayat din niya silang 
makipag-ugnayan at makipagtulu- 
ngan sa mga rebolusyonaryong 
pwersa sa kani-kanilang lokalidad 
o kahit mula sa loob ng kanilang 
mga kampo upang isulong ang ka- 
nilang interes sa loob ng AFP at 
PNP at tumulong sa pagsusulong 
ng interes ng mamamayang Pilipi- 
no. AB] 

siyam na ulit na mas malaki kum- 
para noong bago magtagumpay 
ang rebolusyon noong 1949. Ang 
mga haywey ay umabot sa Ching- 
hai-Tibetan Plateau, kabilang sa 
pinakamatataas na lugar sa buong 
mundo. Aabot sa 2,000 kilometro 
ang Szechuan-Tibetan Highway na 
tumawid sa 14 na bundok, sam- 
pung malalaking ilog at pumaikot- 
ikot sa mga dalisdis at bangin. 
Dahil sa paglalatag ng mga haywey 
na ito, lalong naging mahigpit ang 
ugnayan sa mamamayan ng Tibet 
at iba pang mga nasyunalidad sa 
iba't ibang bahagi ng China. 

Mula 1949, ilang ulit na duma- 
mi ang mga tipo ng eroplano na gi- 
namit sa China. Nakapagtatag ng 
paliparan maging sa Tibetan Pla- 
teau at nagkaroon ng regular na 
byahe patungo roon. Ang byahe ng 
"domestic flights" noong 1973 ay 
dumami nang anim na ulit kumpara 
noong mga unang taon pagkatapos 
ng tagumpay. 

Mula sa wala, sinimulan ng ma- 
mamayang Tsino ang pagbubuo ng 
mga tren. Noong dekada 1960, ma- 
ramihan na ang produksyon ng ma- 
lalaking tren at mga modernong 
bagon na pampasahero at pangkar- 
gada. Sinimulan din ang paggawa 
ng malalaking barko katulad ng 
10,000-toneladang barkong-panda- 
gat na binuo noong 1959. Pagsapit 
ng 1957, mula sa wala, nagsimula 
ang China na gumawa ng maliliit at 
katamtamang-laking eroplano. 

Ang pag-unlad ng modernong 
transportasyon sa China ay kaaki- 
bat ng pag-unlad ng produksyon sa 
industriya at agrikultura. Lumaki 
ang pangangailangan para sa pag- 
bibyahe ng mga produkto. Gayun- 
din, kaakibat ng pag-unlad ng ka- 
buhayan ng mamamayan, lumaki 
nang ilang ulit ang bilang ng mga 
pasahero. 

Pinansya. Katulad ng kasaluku- 
yang bangkaroteng gubyerno sa Pi- 

Matatag ang presyo sa sosyalistang China 
(yuan kada kilo) 


1965 


Karneng baboy 
Karneng baka 
Manok 

Isda 

Itlog 

Repolyo 
Patatas 


lipinas, ang reaksyunaryong gubyer- 
nong Kuomintang ay palagian no- 
ong kapos sa pondo. Ang pinansya 
nito ay nakasalalay sa pagbubuwis 
sa mamamayan, walang tigil na pa- 
mamalimos sa imperyalismo at pag- 
lilimbag ng pera. Walang awat ang 
pagtaas ng presyo ng mga bilihin at 
pagbulusok ng halaga ng salapi. 

Pagkatatag ng gubyernong ba- 
yan, kaagad nitong ibinasura ang 
mabibigat na buwis at kung anu- 
anong mga singilin na nagpahirap sa 
mamamayan. Winakasan ang imper- 
yalistang pampinansyang kontrol, 
pinanghawakan ang mga burukrata- 
kapitalistang institusyong pampi- 
nansya at ipinailalim sa sosyalis- 
tang pagpaplano ang mga priba- 
dong bangko. Naglabas ng bagong 
salapi at nagtayo ng bagong sosya- 
listang sistemang pampinansya. 

Itinaguyod ang prinsipyong 
"paunlarin ang ekonomya at tiya- 
kin ang suplay." Kaakibat ng mabi- 
lis na pag-unlad ng produksyon, 
tuluy-tuloy na nakapag-ipon ng 
pondo ang China mula sa mga so- 
syalistang empresa. Sa pamamagi- 
tan ng sentral na pagpaplano ng 
ekonomya, nabalanse ang pondo 
ng estado at nakapag-ipon pa ng 
surplas. 

Ang mga bono na inisyu ng 
gubyerno simula 1950 upang maka- 
pag-ipon ng kinakailangang inisyal 
na pondo ay nabayarang lahat pag- 
sapit ng 1968. Ang mga pautang 
mula sa Soviet Union ay nabaya- 
rang lahat pagsapit ng 1965. Pag- 

sapit ng 1973, ang China ay isa 
nang bansang walang utang. 
Matatag ang halaga ng salapi. 
Sa loob ng dalawang dekada, ang 
halaga ng mga saligang panganga- 
ilangan ng mamamayan ay nanati- 
ling istable (tingnan ang talahana- 
yan sa itaas). Dahil sa pag-unlad 
ng suplay, ang halaga ng mga pro- 
duktong minamanupaktura tulad 
ng mga pataba, makinarya, gamot 
at iba pa ay unti-unting bumaba. 
Sa ilalim ng sosyalistang China, 
walang ipinataw na "income tax" o 
indibidwal na buwis sa mga mang- 
gagawa. Ang pondo ng estado ay 
nagmula sa mga sosyalistang em- 
presang nasa kontrol ng estado. 
Ang alokasyon ng pondo ng estado 
ay isinagawa alinsunod sa layuning 
ipatupad ang mabilis na sosyalis- 
tang konstruksyon. Kabilang dito 
ang pagtiyak ng malaking pondo 
para sa mga proyektong patubig at 
mekanisasyon ng agrikultura. May 
pondong pansuporta rin sa mga 
nagigipit na komunang bayan o 
brigadang pamproduksyon. 
Kasabay nito, naglaan ang esta- 
do ng pondo para sa edukasyon, 
kalusugang pampubliko, agham at 
kultura. May inilaan ding pondo 
para sa seguro (insurance) at kaga- 
lingan ng mga manggagawa at 
upang paunlarin ang kabuhayan ng 
mamamayan. Naglaan din ang esta- 
do ng pondo para sa mga lugar ng 
minoryang mamamayan upang ha- 
rapin ang mga espesyal na panga- 
ngailangan sa mga lugar na ito. [EB 

Mo MATATAGUMPAY NA OPENSIBA NG BHB 


10 tropa ng kaaway, napatay 
sa pakikipagsagupaan sa BHB 
ngayong Nobyembre 


SAMPUNG tropa ng kaa- 
way ang napatay sa 
anim na magkakahiwa- 
lay na armadong aksyon 
ng Bagong Hukbong Ba- 
yan (BHB) sa iba't ibang 
dako ng kapuluan mula 
Nobyembre 10-14. Apat 
na sundalo naman ang 
nasugatan sa mga laba- 
nang. 

Sa Davao Oriental, tatlong elemento ng PNP 
1105th Provincial Mobile Group ang namatay sa 
reyd ng mga Pulang mandirigma sa detatsment 
nito sa Barangay Baculin, Baganga noong Nob- 
yembre 13. Ang mga pulis ay kabilang sa lima- 
kataong tim na nagpapatrulya malapit sa de- 
tatsment nang ilunsad ang reyd. Dalawang M16 
ang nasamsam mula sa reyd. 

Sa Davao del Norte, dalawang sundalo ng 
Philippine Army ang napatay at isa ang nasuga- 
tan nang tambangan ng BHB ang kanilang yunit 
sa bayan ng Talaingod noong Nobyembre 14. 

Sa Zambales, dalawang pulis na kabilang sa 
nag-ooperasyong mga elemento ng PNP Special 
Action Force ang napatay nang isnaypin sila ng 
mga Pulang mandirigma sa Barangay Pango- 
lingan, Palauig noong Nobyembre 13. 

Sa Kalinga, isang sundalo ng Charlie Com- 
pany ng 21st IB ang napatay at isa ang nasu- 
gatan sa ambus ng BHB sa Barangay Gamalan, 
Gawaan noong Nobyembre 13. 

Sa Abra, dalawang sundalo ang napatay 
nang tambangan ng isang iskwad ng BHB ang 
lakas-platung pwersa ng 41st IB at yunit ko- 
mando ng Philippine Army sa Barangay Naga- 
paran, Danglas noong Nobyembre 12. Planong 
ambusin ng mga sundalo ang yunit ng BHB 
subalit naunahan sila ng mga gerilya. 

Bago ito, tatlong sundalo mula sa 4th Scout 
Ranger Coy ang nasugatan nang makalaban nila 
ang mga gerilya ng Pulang Bagani Command sa 
Sityo Tagbon, Barangay Candiis, Laac, Compos- 
tela Valley noong Nobyembre 10. Kabilang sa 
mga sugatan si Capt. Lito Maramba, punong 
upisyal ng nag-ooperasyong yunit ng kaaway. 

N BALITA | 


Central Luzon pinaralisa ng tigil-pasada 


PARALISADO ang transportasyon sa apat na prubinsya at 
limang lunsod sa Central Luzon nang matagumpay na ilun- 
sad ng 110,000 drayber ng dyip at traysikel sa pamumuno 
ng Pinag-isang Samahan ng Tsuper at Operator Nationwide 
(PISTON) ang isang tigil-pasada nitong Nobyembre 8 para 
igiit ang pagbabasura sa Oil Deregulation Law. 

Hindi bumyahe ang 90% ng mga dyip at traysikel sa 
Pampanga, laluna sa Angeles City at City of San Fernan- 
do. Samantala, 98% namang paralisado ang transporta- 
syon sa San Jose City sa Nueva Ecija at San Ildefonso at 
Malolos sa Bulacan. Sa Tarlac City at 17 bayan ng Tarlac, 
90% ng 2,000 dyip at minibus ang hindi pumasada. 


Pangalawang asembliya ng ILPS, idinaos 


MATAGUMPAY na nailunsad ng International League of 
Peoples Struggle (ILPS) ang pangalawang internasyunal 
na asembliya nito mula Nobyembre 11 hanggang 13 sa 
Eindhoven, The Netherlands. Dinaluhan ito ng 240 dele- 
gadong kumakatawan sa 136 organisasyon mula sa 33 
bansa. 

Nagkaroon ng mga buhay at bukas na mga diskusyon 
at debate kaugnay sa ilalabas na Pangkalahatang 
Deklarasyon ng asembliya. Naipasa nang walang tutol ang 
deklarasyon at sang-ayon ang lahat na naabot ang mas 
mataas na pagkakaisa sa pamamagitan ng debate. 


Arafat, pinarangalan ng PKP 


NAGPAHAYAG ng pakikidalamhati ang Partido Komunista 
ng Pilipinas (PKP) sa mamamayang Palestino sa pagyao ni 
Yasser Arafat, tagapangulo ng Palestinian Liberation 
Organization (PLO) at presidente ng Palestine. 

Ani Gregorio "Ka Roger" Rosal, tagapagsalita ng Parti- 
do, apat na dekadang nagpunyagi si Arafat para pagkaisa- 
hin ang mamamayang Palestino sa ilalim ng PLO, lumahok 
sa kanilang digmang gerilya, katawanin at ipagtanggol 
ang adhikain ng mga Palestino sa larangan ng pandaigdi- 
gang diplomasya at magsilbing simbolo at inspirasyon ng 
militanteng pakikibaka ng mamamayang Palestino para 
lumaya mula sa pananakop at pang-aapi ng US at Israel. 

Sa pagpapatindi ng kanilang pakikibaka, patuloy ni Ka 
Roger, hahalaw ng inspirasyon ang mamamayang Palesti- 
no kay Arafat at sa alaala ng libu-libong martir na Pales- 
tino na magiting na nakipaglaban para makamit ang 
pangarap nilang mapalaya ang kanilang bansa. 

Si Arafat ay namatay noong Nobyembre 11 sa isang 
ospital sa Paris, France sa edad na 75 anyos. 


ANG BAYAN Nobyembre 21, 2004 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


BETA Taon XXXV Blg. 21 
4 Nobyembre 7, 2004 
x www. philippinerevolution.org 


Editoryal 


Ituon ang makauring galit 


sa rebolusyonaryong pagbabagsak 


sa mga nagsasamantalang uri 
at buong naghaharing sistema 


ng mga manggagawa, magsasaka at manggaga- malaking panginoong maylupa at burges kumprador 


Te dekada nang nakatanim ang poot sa dibdib dinaranas na kaapihan at pagsasamantala sa kamay ng 


wang bukid sa Hacienda Luisita at Central Azuca- na angkang Cojuangco. 


rera de Tarlac. Bunga ito ng ilang dekada na nilang Masidhing makauring galit ang sumasaklot sa 

kalooban ng mga 
biktima ng mala- 
gim na masaker 
sa Hacienda Lui- 
sita. Abot-langit 
ang kanilang 
pagsigaw ng ka- 
tarungan sa wa- 
lang awang pa- 
mamaril ng mga 
pasistang tropa 
sa welga at de- 
monstrasyon ng 
mga manggaga- 
wa at manggaga- 
wang bukid sa 
Central Azucarera 
de Tarlac at pag- 
masaker sa aabot 
sa 14 na magsa- 
saka at mangga- 
gawang bukid 


Mga tampok sa Sigaw sa Hacienda Para sa ika-40 Bukas na liham ni Ka 
Luisita anibersaryo ng KM Roger sa mga sundalo 


isyung ito... PAHINA 3 PAHINA 5-8 | at pulis 


PAHINA 9 


Mga instruksyon sa paglilimbag 

1. Ang sinundang pahina, na eksaktong kopya ng pahina 1 maliban sa mas mapusyaw 
ang masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


